**УВОД**

Драге колеге, пред вама је *предлог припрема часова за наставнике*, саставни део уџбеничког комплета за прву годину учења руског језика у 5. разреду основне школе, који чине: Уџбеник „Наш класс 1“, Радна свеска за ученике, компакт-диск. Припреме су конципиране као помоћно средство за наставнике у оперативној организацији наставе, као и да отклоне неке дилеме у вези с реализацијом стандарда у настави другог страног језика.

Предлог за припреме садржи:

* уводни део (опис самог приручника);
* предлог глобалне поделе часова по темама;
* конкретне – оперативне припреме за часове. За сваку лекцију посебно наведено је које образовне исходе ученици треба да реализују и којим функционалним знањима треба да овладају након сваке тематске целине;
* предлог за контролне задатке (3) и писмени задатак (1);
* основни ниво образовних стандарда за други страни језик у основној школи.

Савремени уџбеници за страни језик усмерени су на стицање комуникативних вештина, тј. у првом реду на овладавање функционалним знањима. Отуда на самом почетку изучавања руског језика као страног, у 5. разреду основне школе ученици треба да усвоје основна, најједноставнија средства за споразумевање у једноставној усменој и писаној комуникацији, да усвоје неке специфичности руског језика, као и да овладају основним језичким знањима која ће се проширивати и допуњавати у старијим разредима основне школе. Њихово учење се на почетку ослања на вештине и навике учења, изграђене током усвајања првог страног језика, као и на знања матерњег језика (путем константне корелације). Истовремено, ради се на стицању вишејезичке и вишекултурне компетенције, на развијању свести о језичком богатству, као сегменту опште културе и образовања сваког појединца.

Савремени начин представљања језичког материјала у уџбенику, садржај лекција, самим тим и сваки час појединачно подразумевају организацију активности које се смењују, па према томе, ниједан час није искључиво обрада или утврђивање (осим часова предвиђених за проверу знања). У складу с тим, треба оквирно схватити методичко-дидактичке ставке у првом делу припреме за час. Тип часа, наставне методе и облици рада наведени су оквирно, према преовлађујућим сегментима, а заправо сваки час представља динамичну целину с разноврсним активностима ученика (слушање, читање, говор…). Разноврсност доприноси интерактивности наставе и подиже мотивацију ученика за учење језика. У припремама с дати и образовни исходи, као важан саставни део планирања у савременој настави, који су у тесној вези са стандардима постигнућа ученика.

Када је реч о стандардима, треба имати у виду да је суштина управо у константном унапређивању, јер се нова знања преплићу са већ стеченим, надовезују се и међусобно допуњавају. У бележењу стандарда за сваку лекцију посебно, наведено је само по неколико приоритетних, који се постижу током рада на датој теми.

Део припреме који се односи на практични део часа подељен је на три основна – класична дела: уводни, централни и завршни, али без временског прецизирања. Јасно је да уводни

* завршни део представљају припремни део часа (увод у тему часа, анализа домаћег задатка и сл.), односно резиме часа (када се ученицима задаје домаћи задатак на самом крају. Стога ова два дела часа не треба да одузму превише времена – укупно 10-15 минута, што поново зависи од реалне ситуације на сваком часу и у сваком појединачном одељењу где се настава реализује.

У припремама је наведен језички материјал који се обрађује (ново градиво), као и *сва* вежбања у Радној свесци која се односе на дато градиво. То не значи да се сва вежбања морају обрадити на часу, али упућивање на вежбања може бити значајно олакшање колегама у првој години примене уџбеничког комплета. Наставник ће с временом проценити шта ученици (не) могу самостално да ураде, како да најбоље организује време на часу, шта је добра мера домаћег задатка и сл.

Предлог наставних припрема за часове у тесној је вези са Уџбеником, који се састоји од шест тематских целина. Овим предлогом предвиђено је 10/11 часова по теми, укључујући два предложена контролна задатка у првом полугодишту, један контролни и један писмени задатак у другом полугодишту, као и тест за ученике на крају сваке наставне целине.

Часови за проверу знања равномерно су распоређени: контролни задаци дају се након 2.

* 3. лекције у првом полугодишту, док је у другом полугодишту контролни задатак након 4., а писмени након 5. лекције (контролни задаци нису предвиђени само после прве
* последње лекције). Провере знања наведене су под конкретним бројем часа, због потребе да се у континуитету прикаже наставни процес кроз свих 72. часа. Наставник, наравно, може направити и другачији распоред.

Након израде контролних задатака и писменог задатка, наставник оцењује успех ученика.

Ученици се могу оцењивати на сваком часу, будући да закључна оцена на крају класификационих периода током школске године и на крају разреда треба да буде сумативна. С обзиром на то да је напредовање ученика неопходно константно пратити, тестове дате у Уџбенику треба искористити управо за растерећено утврђивање градива након сваке појединачне лекције. За наставника је то прилика да у опуштеној атмосфери стекне увид у напредовање ученика, док за ученике та врста тестирања представља утврђивање градива без оптерећивања оценом. Праћење напредовања ученика реализује се током вежбања за формирање навика и вештина у вези с темама, током аудирања и провере разумевања текстова, стицањем навике када је реч о изговору (усвајањем ритмике и интонације), израдом домаћих задатака или пројеката, путем игре на часу.

Наставник треба да у својој педагошкој документацији константно бележи напредовање ученика у свим сегментима језичких активности примењујући формативно оцењивање разних врста ангажовања ученика.

На тај начин врши се процена знања ученика, његових вештина, самосталности, његове одговорности (односа) према раду, способности повезивања, размишљања, заинтересованости.

**ГЛОБАЛНА ПОДЕЛА ЧАСОВА ПО ТЕМАМА**

|  |  |  |  |  |  |
| --- | --- | --- | --- | --- | --- |
| **Редни** |  | **Број** |  | **Укупан** |  |
|  | **часова** | **Број часова** | **број** |  |
| **бр** | **Назив теме** |  |
| **за** | **за друге облике рада** | **часова** |  |
| **теме** |  |  |
|  | **обраду** |  | **по теми** |  |
|  |  |  |  |
| 1. | „Семь шагов” | 5 | 5 | 10 |  |
|  |  |
|  |  |  |  |  |  |
| 2. | „В путь, друзья!” | 3,5 | 8,5 | 12 |  |
|  |  |  |  |  |  |
| 3. | „Мой папа хороший” | 4 | 6 | 10 |  |
|  |  |  |  |  |  |
| / | „Теремок” | 1 | 2 | 3 |  |
|  |  |  |  |  |  |
| 4. | „Лучшее время года” | 4,5 | 8,5 | 13 |  |
|  |  |  |  |  |  |
| 5. | „Трус не играет в | 3,5 | 6,5 | 10 |  |
| хоккей” |  |
|  |  |  |  |  |
|  |  |  |  |  |  |
| / | Писмени задатак | / | 3 | 3 |  |
|  |  |  |  |  |  |
| 6. | „Коля и Маша” | 5 | 6 | 11 |  |
|  |  |  |  |  |  |
|  |  | 26,5 | 45,5 | 72 |  |
|  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **РУСКИ ЈЕЗИК за 5. основне школе**  **УЏБЕНИК: «НАШ КЛАСС 1»** (Завод за уџбенике Београд) | | | | | | | | |
| **Редни број и назив наставне теме** | **Редни**  **број**  **часа** | **Назив наставне јединице** | **Тип часа** | | | **Укупан број часова по теми за** | | |
| **ОБРАДА** | **УТВРЂИВАЊЕ** | **ОСТАЛИ ТИПОВИ ЧАСА** | **Обраду** | **утврђивање** | **остале т. часа** |
| **1.**  **Семь шагов** | 1. | Шаг 1 | 1 | / | / | 5 | 1 | 4 |
| 2. | Шаг 2 | 1 | / | / |
| 3. | Шаг 2 | / | / | 1 |
| 4. | Шаг 3 | 0,5 | / | 0,5 |
| 5. | Шаг 4 | 1 | / | / |
| 6. | Шаг 4 | / | 1 | / |
| 7. | Шаг 5 | 0,5 | / | 0,5 |
| 8. | Шаг 6 | 0,5 | / | 0,5 |
| 9. | Шаг 7 | 0,5 | / | 0,5 |
| 10. | Станция метро «Семь шагов» | / | / | 1 |
| **2.**  **В путь, друзья!** | 11. | «Одноклассники» | 0,5 | / | 0,5 | 3,5 | 1 | 7,5 |
| 12. | «Друзья» | 0,5 | / | 0,5 |
| 13. | Грамминута | / | / | 1 |
| 14. | «Готов!» | 0,5 | / | 0,5 |
| 15. | Грамминута | / | / | 1 |
| 16. | «Этикет» | 0,5 | / | 0,5 |
| 17. | «На уроке» | 0,5 | / | 0,5 |
| 18. | Сколько тебе лет? | 0,5 | / | 0,5 |
| 19. | «В интернете» | 0,5 | / | 0,5 |
| 20. | «В интернете» | / | / | 1 |
| 21. | Станция метро «В путь, друзья!» | / | / | 1 |
| 22. | Контрольная работа | / | 1 | / |
| **3.**  **Мой папа хороший** | 23. | «Это наша семья» | 0,5 | / | 0,5 | 4 | 1 | 5 |
| 24. | «Наташа похожа на маму» | / | / | 1 |
| 25. | Грамминута | 0,5 | / | 0,5 |
| 26. | «Семья Николая» | 1 | / | / |
| 27. | «К нам пришла Настя» | 0,5 | / | 0,5 |
| 28. | Грамминута | 0,5 | / | 0,5 |
| 29. | «Николай и Анастасия договариваются» | 0,5 | / | 0,5 |
| 30. | «Семья Анастасии» | 0,5 | / | 0,5 |
| 31. | Утверждение темы | / | 1 | / |
| 32. | Станция метро «Мой папа хороший» | / | / | 1 |
| **Театр на уроке** | 33. | «Теремок» | 1 | / | / | 1 | / | 2 |
| 34. | «Теремок» | / | / | 1 |
| 35. | «Теремок» - театр на уроке | / | / | 1 |
| **4.**  **Лучшее время года** | 36. | Контрольная работа | / | 1 | / | 4,5 | 3 | 5,5 |
| 37. | «Времена года» | 0,5 | / | 0,5 |
| 38. | «С днём рождения, Настя!» | 0,5 | / | 0,5 |
| 39. | «С днём рождения, Настя!» | 0,5 | 0,5 | / |
| 40. | «Это очень интересно!» | / | / | 1 |
| 41. | Грамминута | 0,5 | / | 0,5 |
| 42. | «С Новым годом!» | 1 | / | / |
| 43. | «С Новым годом!» | 0,5 | / | 0,5 |
| 44. | Грамминута | 0,5 | / | 0,5 |
| 45. | «С Рождеством Христовым!» | 0,5 | / | 0,5 |
| 46. | Праздники | / | 0,5 | 0,5 |
| 47. | Станция метро «Лучшее время года» | / | / | 1 |
| 48. | Контрольная работа | / | 1 | / |
| **5.**  **Трус не играет в хоккей** | 49. | «В здоровом теле – здоровый дух» | 0,5 | / | 0,5 | 3,5 | 2 | 4,5 |
| 50. | «Трус не играет в хоккей» | 0,5 | / | 0,5 |
| 51. | «Вратарь» | 0,5 | / | 0,5 |
| 52. | Грамминута (глаголы движения) | 1 | / | / |
| 53. | Грамминута | / | 0,5 | 0,5 |
| 54. | «Который час?» | 0,5 | / | 0,5 |
| 55. | «Хобби друзей» | 0,5 | / | 0,5 |
| 56. | «Хобби друзей» | / | 1 | / |
| 57. | Сочинения | / | 0,5 | 0,5 |
| 58. | Станция метро «Трус не играет в хоккей» | / | / | 1 |
| **Письменная работа** | 59. | Подготовка к письменной работе | / | / | 1 | / | 1 | 2 |
| 60. | Первая письменная работа | / | 1 | / |
| 61. | Исправление письменной работы | / | / | 1 |
| **6.**  **Коля и Маша** | 62. | «Разговор по телефону» | 1 | / | / | 5 | 0,5 | 5,5 |
| 63. | «Разговор по телефону» | / | / | 1 |
| 64. | «Храбрый Коля» | 0,5 | / | 0,5 |
| 65. | «Коля выбирает одежду» | 1 | / | / |
| 66. | «Коля выбирает одежду» | 0,5 | / | 0,5 |
| 67. | «Маша выбирает одежду» | 0,5 | / | 0,5 |
| 68. | «Коля и Маша идут в Теремок» | 0,5 | 0,5 | / |
| 69. | «В ресторане» | 0,5 | / | 0,5 |
| 70. | «Пирожное Картошка» | 0,5 | / | 0,5 |
| 71. | Станция метро «Коля и Маша» | / | / | 1 |
| 72. | Проекты, сочинения | / | / | 1 |
|  |  | УКУПНО | | | **26,5** | **9,5** | **36** |